Els més xicotets de Sagunt descobriran Cervantes a través de l'obra teatral ‘Les Cartes del Quixot’
01 d’abril 2019

_​ Les Cartes del Quixot_, teatre d'actors, objectes, ombres i marionetes s'estrenarà este dimecres, 3 d'abril, a la Casa Municipal de Cultura del Port de Sagunt, en horari escolar. I, el dijous 4 d'abril, en el mateix horari, en el Centre Cultural Mario Monreal de Sagunt. La representació, que es farà en valencià, és gratuïta i té una durada de 60 minuts. Està reservada per als col·legis del Camp de Morvedre.

  

L'actuació de Tramant Teatre ha sigut adaptada per Puri Fariza del text original del _Quixot de La Manxa_ de Miguel de Cervantes. I el repartiment compta amb Puri Fariza i Pol Paul, que es mouen davall la direcció de Claudio Hochman i Puri Fariza.

  

L'obra gira entorn de don Pascual, el nou mestre del poble, qui prompte descobrirà que Aldonza, la dona que l'ajuda en els quefers de l'escola, és analfabeta i té una carta que va pertànyer a la seua rerebesàvia, l'autèntica Aldonza que apareix en _El Quixot_. Entusiasmat, don Pascual es compromet a ensenyar a llegir i escriure a Aldonza perquè siga ella mateixa qui conega el contingut de la carta. I ho farà utilitzant l'enginy i diferents capítols del cèlebre llibre de Cervantes.

  

![](/media/qxlh5ucu/20_c_las-cartas-del-quijote.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/els-mes-xicotets-de-sagunt-descobriran-cervantes-a-traves-de-l-obra-teatral-les-cartes-del-quixot/ "Facebook")
*   [](http://twitter.com/share?url=https://aytosagunto.es/va/actualitat/els-mes-xicotets-de-sagunt-descobriran-cervantes-a-traves-de-l-obra-teatral-les-cartes-del-quixot/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-mes-xicotets-de-sagunt-descobriran-cervantes-a-traves-de-l-obra-teatral-les-cartes-del-quixot/ "Linked In")
*   [](mailto:?body=https://aytosagunto.es/va/actualitat/els-mes-xicotets-de-sagunt-descobriran-cervantes-a-traves-de-l-obra-teatral-les-cartes-del-quixot/)